Diari Oficial de la Generalitat Valenciana


Sumari del DOGV 2479, del 29-03-1995 (1995/834245)

ORDRE de 8 de març de 1995, de la Conselleria d'Administració Pública, per la qual s'aprova la llista de llocs de treball de l'Institut Valencià d'Investigacions Agràries.
---------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/03/08/(2)/dof/vci/html**

### Dades del document

Número de DOGV
:   2479

Data del DOGV
:   29-03-1995

Secció del DOGV
:   DISPOSICIONS GENERALS

Número del document
:   1995/834245


Data del document
:   08-03-1995

Organisme emissor
:   Conselleria d'Administració Pública

Tipus de document
:   Ordre

ORDRE de 8 de març de 1995, de la Conselleria d'Administració Pública, per la qual s'aprova la llista de llocs de treball de l'Institut Valencià d'Investigacions Agràries.   
La Sentència 99/1987, d'11 de juny, del Tribunal Constitucional, dictada en el recurs d'inconstitucionalitat 734/84, contra la Llei 30/1984, de 2 d'agost, de Mesures per a la Reforma de la Funció Pública, estableix que la Constitució ha optat en favor d'un règim estatutari per als servidors públics, i que en són una excepció els llocs que poden ser ocupats per personal laboral.  
En compliment d'aquesta sentència, i com a conseqüència de l'aprovació de les Corts Generals de la Llei 23/1988, de 28 de juliol, de Modificació de la Llei de Mesures per a la Reforma de la Funció Pública, les Corts Valencianes van aprovar la Llei 6/1990, de 14 de novembre, d'adaptació de la Llei 10/1985, de 31 de juliol, de la Funció Pública Valenciana.  
Després de l'aprovació de la Llei 6/1990, per a donar compliment al que preveu la disposició final quarta de la Llei 7/1990, de 28 de desembre, de Pressupostos de la Generalitat Valenciana per a 1991, es va aprovar el Decret Legislatiu de 20 de març de 1991 (Text Refós de la Llei de la Funció Pública Valenciana), que substitueix les lleis que s'hi refonen.  
Recentment, s'ha aprovat la Llei 5/1994, de 24 d'octubre, de Modificació Parcial i Urgent del Text Refós de la Llei de la Funció Pública Valenciana. Entre les novetats que aporta, cal destacar l'obligació d'incloure els mèrits preferents dels llocs de treball en el llistat de llocs de treball i l'aprovació del llistat, que esdevé competència del conseller d'Administració Pública.  
Així mateix, el Consell de la Generalitat Valenciana va aprovar el Decret 245/1991, de 23 de desembre, sobre llistes de llocs de treball; Decret que ha estat anul·lat parcialment per les sentències 1365/1993 i 301/1994, del Tribunal Superior de Justícia de la Comunitat Valenciana, en declarar contraris al dret determinats articles. Aquestes sentències han estat executades mitjançant el Decret 85/1994, de 26 d'abril, del Govern Valencià, pel qual s'anul·len i es modifiquen determinats articles del Decret 245/1991, sobre relacions de llocs de treball.  
Ambdós decrets són els instruments jurídics mitjançant els quals es realitza l'ordenació i racionalització del conjunt de llocs de treball de l'administració de la Generalitat Valenciana i dels seus organismes autònoms, i el punt de referència obligat, tant per a l'adaptació de les llistes de llocs de treball existents, com per a les diverses modificacions que s'hi puguen produir en el futur.  
Com a conseqüència de tot això, s'han adaptat les llistes de llocs de treball de les diverses conselleries i els organismes dependents de l'administració del Govern Valencià, pel que fa, fonamentalment, a la naturalesa jurídica dels llocs i a la forma de provisió.  
Al mateix temps, cal destacar que en la llista de llocs de treball que es publica en aquesta ordre, figura el requisit de titulació o, si escau, el de la professió específica a la qual es troba adscrit el lloc. A més a més, també figuren aquells requisits referits al coneixement del valencià o altres idiomes, si escau, i als permisos de conducció de vehicles.  
Totes aquestes dades de la classificació dels llocs, denominació, característiques essencials (grup, naturalesa, localitat, adscripció orgànica, etc.), retribucions i, com ja s'ha dit, requisits exigits per a la provisió i consegüent exercici, figuren en la primera part de l'annex que recull la llista de llocs de treball de l'Institut Valencià d'Investigacions Agràries. En la segona part, figuren els mèrits preferents d'aquells llocs en la resolució de classificació dels quals figuren. Finalment, es publiquen les funcions dels llocs de treball de l'Institut Valencià d'Investigacions Agràries, en primer lloc les funcions dels llocs singulars i en segon les dels llocs no singularitzats o tipus.  
La Llei de la Generalitat Valenciana 4/91, de 13 de març, creà l'Institut Valencià d'Investigacions Agràries (IVIA) com a entitat autònoma de la Generalitat Valenciana. L'article 9 i la disposició final primera d'aquesta llei preveïa un reglament d'organització, funcionament i règim jurídic de l'IVIA, previsió que ha estat acomplerta amb l'aprovació del Decret 233/1991, de 9 de desembre, del Consell de la Generalitat Valenciana, pel qual aprova el Reglament de l'Institut Valencià d'Investigacions Agràries.  
Aquesta és, per tant, la primera vegada que es publica la llista de llocs de treball de l'Institut Valencià d'Investigacions Agràries com a tal, ja que amb anterioritat alguns dels llocs adscrits a aquest van ser publicats dins la conselleria d'Agricultura, Pesca i Alimentació, com a Direcció General d'Innovació i Tecnologia Agrària.  
Així doncs, en aquesta llista de llocs de treball s'inclouen tant les diferents modificacions efectuades des de l'anterior publicació com a part integrant de la Conselleria de Agricultura, Pesca i Alimentació (DOGV. núm. 957, de 05.12.88), com les altes a conseqüència de la creació de nous llocs, atesa la constant variació i l'adaptació de les llistes de llocs de treball, tant per les noves demandes socials, com per les variacions que han experimentat les estructures orgàniques de l'administració del Consell.  
Aquest procés s'ha efectuat després de la negociació amb els sindicats representatius en l'àmbit de la Generalitat Valenciana, a l'empara del que disposen la Llei 7/1990, de 19 de juliol, sobre negociació col·lectiva i participació en la determinació de les condicions de treball dels empleats públics, i la Llei 8/1980, de 10 de març, de l'Estatut dels Treballadors, modificada per la Llei 11/1994, de 19 de maig. Al mateix temps, la conselleria d'Economia i Hisenda ha emès informe favorable sobre l'existència de dotació pressupostària dels llocs de treball corresponents a la plantilla de l'Institut Valencià d'Investigacions Agràries, en compliment del que estableixen els articles 19 de la Llei de la Funció Pública Valenciana, i 13 de la Llei de la Generalitat Valenciana 13/1994, de 31 de desembre, de Pressupostos de la Generalitat Valenciana per a l'exercici 1995.  
L'article 6.1.d) de la Llei 4/91 i l'article 6.1.e.) del Decret 233/1991, disposen, entre les funcions del Consell Rector de l'IVIA la d'aprovar la proposta de l'estructura i plantilla de personal, així com les seues modificacions, prèvia negociació amb els sindicats.  
L'article 26 de la Llei 5/1994, de Modificació Parcial i Urgent del Text Refós de la Llei de la Funció Pública Valenciana, estableix com a competència del conseller d'Administració Pública, aprovar les plantilles de l'administració del Consell, els seus organismes autònoms i d'altres organismes i institucions dependents d'aquest.  
Per tot això, a la vista del Decret 233/1991, de 9 de desembre, del Govern Valencia, pel qual s'aprova el Reglament de l'Institut Valencià d'Investigacions Agràries, a proposta del Consell Rector de l'IVIA i de la Direcció General de la Funció Pública, el conseller d'Administració Pública,  
ORDENA:  
Primer  
Aprovar la llista de llocs de treball de l'Institut Valencià d'Investigacions Agràries que figura en l'annex d'aquesta ordre.  
Segon  
Publicar la indicada llista en el Diari Oficial de la Generalitat Valenciana.  
Recursos: Les persones interessades podran interposar contra aquesta ordre, que posa fi a la via administrativa, després de la comunicació preceptiva a la Conselleria d'Administració Pública, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des del dia de la publicació íntegra en el Diari Oficial de la Generalitat Valenciana, d'acord amb el que estableixen l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 57.2.f) i 58.1 de la Llei de la Jurisdicció Contenciosa Administativa (disposició addicional onze de la Llei 30/1992). Tot això, sense perjudici que s'utilitze qualsevol altra via que es considere oportuna.  
València, 8 de març de 1995  
El conseller d'Administració Pública,  
LUIS BERENGUER FUSTER


Còpia Permalink ELI